Munira Mirza

Munira Mirza er en britisk konservativ politiker som er politisk rådgiver i Boris Johnsons regjering.

Mirza var viseborgermester for utdannelse og kultur i London under borgermester Boris Johnson. Hun er født i Oldham, og var tidligere kulturell rådgiver for borgermesteren i London, Boris Johnson, og direktør for kunst, kultur og kreative næringer.

Hun har tidligere jobbet som utviklingsdirektør for den konservative tankesmien Policy Exchange. Mens hun var der, redigerte hun en samling av essays publisert som Culture Vultures: Is UK arts policy damaging the arts?  (

I desember 2009 var hun med på programmet Great Lives på BBC Radio 4, der hun nominerte den politiske filosofen Hannah Arendt.

Hennes bok The Politics of Culture: The Case for Universalism () fra 2012 ble publisert av Palgrave Macmillan.

Mirza har vært nevnt av New Statesman som en mulig kandidat fra Det konservative partiet ved borgermestervalget i London i 2020.

I 2018 ble hun ansatt som direktør for kultur ved King's College i London, med ansvar for institusjonens kulturelle strategi.

Referanser 

Britiske konservative politikere